Source: http://ficek.sk/pravna-poradna/rozvod-manzelstva-prislusny-sud-16753
Timestamp: 2017-01-24 13:04:49+00:00
Document Index: 4053281

Matched Legal Cases: ['Súd ', 'súd\n', 'súd\n', '§ 43', 'súd ', 'súd ']

Rozvod Manzelstva-Príslušný Súd | Právna Poradňa JUDr. Ficek | Online právna poradňa | Poradňa Ficek
Odpovedané dňa: 2. 6. 2016
Otázka: Rozvod manzelstva-príslušný súd
Prosím vás o radu ako napísať žiadosť o rozvod a komu ju mám adresovať bývam vo Vrakuni, obvod 2. ďakujem
Odpoveď: Rozvod manzelstva-príslušný súd
Dobrý deň, návrh na rozvod manželstva musí obsahovať okrem všeobecných náležitostí (§ 43 ods. 4 a 79 ods. 1 OSP) aj opis skutočností, ktoré preukazujú rozvrat vzťahov medzi manželmi a nemožnosť obnovenia manželského spolužitia. Na internete nájdete rôzne vzory a pomôcky, ktoré Vám pomôžu návrh na rozvod presne a dostatočne odôvodniť. Miestne príslušným na rozvod manželstva v zmysle príslušných ustanovení OSP je súd v obvode ktorého mali manželia posledné spoločné bydlisko, ak v tomto obvode súdu býva ešte niektorý z manželov. Ak ste mali posledné spoločné bydlisko s manželkou vo Vrakuni a Vy stále bývate vo Vrakuni, tak miestne príslušným súdom bude Okresný súd Bratislava II. Ak nie je možné určiť miestnu príslušnosť podľa posledného spoločného bydliska manželov, určí sa podľa miesta bydliska odporcu v konaní (t.j. manžela, ktorý nepodáva návrh na rozvod).
Rozvod manželstva ak neviem kde sa nachádza manžel Mám šancu dostať deti po rozvode? Kde budem po rozvode bývať? Je lepšie podať návrh na rozvod ako prvá, alebo byť odporcom? Žiadosť o rozvod manželstva Rozvod manželstva zo zahraničia Rozvod manželstva kvôli nevere Rozvod manželstva na Slovensku Nároky po rozvode manželstva zmena spoluvlástníctva počas manželstva Povinnosť oznámiť uzavretie manželstva Príbuzné otázky v PRÁVNEJ PORADNI (z rovnakej oblasti práva):